stanford-oval/wikipedia huggingface dataset:
1961 בישראל
חברה ותרבות > חברה ועלייה

מבצעי עלייה נרחבים יוצאים ממרוקו לישראל. ב-10 בינואר מתרחש אסון, כשהספינה אגוז טובעת ו-44 יהודים שהתכוונו לעלות לישראל ממרוקו, נספים בטביעה. ב-28 בנובמבר מתחיל "מבצע יכין", להעלאת יהדות מרוקו לישראל.
חברה ותרבות > תרבות

29 בינואר – נוסד תיאטרון חיפה; עוד בתחום התיאטרון: בהבימה מועלה "בגדי המלך" של נסים אלוני, שהופך אותו לאחד המחזאים הישראליים המובילים; בן-ציון תומר מפרסם את המחזה "ילדי הצל"; תיאטרון האהל מציג את "הכתובה" של אפרים קישון, אשר הופך ללהיט.
ספורט: מתקיימת המכביה השישית
במסגרת חגיגות יום העצמאות מתקיים חידון התנ"ך הבינלאומי לנוער בפעם השנייה, ומאז מתקיים החידון בכל שנה, באופן מסורתי ביום העצמאות; במצעד צה"ל באותה שנה הוצג לראשונה הטנק הבריטי "צנטוריון". ועדת שביתת הנשק ירדן–ישראל גינתה את ישראל על עריכת המצעד. פרס ישראל: יחזקאל קוטשר בתחום מדעי הרוח; מנחם אבידום בתחום המוזיקה; הסופר יהודה בורלא; הרב שלמה גורן; יעקב ואן דר הודן (חקלאות); אורה קדם ואהרן קציר (כימיה/ התפלת מים
שבוע הספר העברי מתקיים בפעם השנייה, ומאז מתקיים באופן סדיר בכל שנה, ביוני
שרגא גפני מפרסם את הספר הראשון בסדרות "הימאים" ו"האמיצים" ואת הספר הראשון בסדרת "דנידין הרואה ואינו נראה", "הרפתקאות דני הרואה ואינו נראה".
זובין מהטה מתחיל את כהונתו כמנצח התזמורת הפילהרמונית הישראלית; אהרן צבי פרופס מייסד פסטיבל מוזיקה בקיסריה, אשר לימים יהפוך ל"פסטיבל ישראל"
נחום היימן מתחיל לעבוד עם להקת הגבעתרון, והיא מוציאה את שני תקליטיה הראשונים, "לאן נושבת הרוח" ו"שיבולי פז"; מתפרקת להקת "בצל ירוק"; בפסטיבל הזמר והפזמון השני זוכים גדעון זינגר ואסתר עופרים עם השיר "שאני עמך"; עופרים גם זכתה במקום השני, עם "נעמה" ולמקום השלישי הגיעה נחמה הנדל (עם "כאשר אני ואת"). הנדל מוציאה גם את תקליטה הראשון, "שירים של אז ושל עכשיו"
בתחום הקולנוע מצליח הסרט הישראלי "איי לייק מייק", המבוסס על מחזה באותו שם
האדריכל יצחק פרלשטיין זוכה בפרס קפלן על תרומתו לשימוש בישראל בבנייה טרומית
נפתח מוזיאון ההגנה
נולדו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנולדו ב-1961)
3 במרץ – זאב נחמה, סולן להקת אתניX, פזמונאי ומלחין
6 במרץ – משה דץ, זמר, מלחין ומפיק ישראלי
3 במאי – יעקב אילון, עיתונאי ומגיש חדשות
10 ביוני – סי היימן, זמרת, מוזיקאית ושחקנית ישראלית
1 ביולי – דורון ג'מצ'י, כדורסלן עבר ישראלי
5 ביולי – מאיר בנאי, זמר-יוצר, מוזיקאי ושחקן ישראלי (נפטר ב-2017)
27 ביולי – ארז טל, איש בידור, רדיו וטלוויזיה ישראלי
3 בספטמבר – ירמי קפלן, זמר ומוזיקאי ישראלי
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנפטרו ב-1961)
22 במרץ – גדעון מר, רופא ישראלי, חוקר מלריה (נולד ב-1894)
14 באפריל – שמואל יבנאלי, איש העלייה השנייה, ממנהיגי תנועת הפועלים בארץ ישראל, ממייסדי מפלגות אחדות העבודה ומפא"י
30 באפריל – פרץ נפתלי, שר ופעיל ציבור מטעם מפא"י (נולד ב-1888)
30 במאי – בנימין מינץ, שר וחבר הכנסת מטעם פועלי אגודת ישראל (נולד ב-1903)
25 ביוני – עזרא איכילוב, חבר הכנסת ומראשי המחנה האזרחי (נולד ב-1907)
7 ביולי – ישראל שוחט, מחלוצי העלייה השנייה, ממקימי ארגון בר גיורא והמנהיג המקובל על חברי אגודת השומר עד לפירוקה, חבר בגדוד העבודה, ממנהיגי הארגון החשאי "הקיבוץ" ופעיל בתנועת העבודה הישראלית (נולד ב-1961)
דוד גויטיין, שופט בית המשפט העליון
דב קמחי, סופר, עורך ומתרגם
מניה שוחט, מראשי "השומר" ובר גיורא
שלמה יצחק שטמפפר, ראש העיר הראשון של פתח תקווה
ממשלת ישראל העשירית בראשות דוד בן-גוריון בבית הנשיא יצחק בן-צבי. משמאל לימין: יצחק בן-אהרן, זרח ורהפטיג, יוסף-אהרן אלמוגי, אבא אבן, גיורא יוספטל, דב יוסף, דוד בן-גוריון, יצחק בן-צבי, לוי אשכול, חיים-משה שפירא, בכור-שלום שטרית, יוסף בורג, משה דיין ומזכיר הממשלה כתריאל כץ
אדולף אייכמן במשפטו (1961)
ישראל שוחט
משה אורן

ערך זה עוסק בביוכימאי ישראלי. אם התכוונתם לסופר ישראלי, ראו .
| --- | --- |

 לידה:  1948 (בן 77 בערך)
 ענף מדעי:  ביוכימיה
 מקום מגורים:  ישראל
 מוסדות:  מכון ויצמן למדע 
 פרסים והוקרה:  חתן פרס ישראל לשנת 2008
 תרומות עיקריות
 חקר מחלת הסרטן
 
משה אורן (נולד ב-1948) הוא ביוכימאי ישראלי העוסק בחקר מחלת הסרטן. חתן פרס ישראל לחקר הביוכימיה לשנת תשס"ח (2008).
קורות חיים

אורן נולד בפולין, וכשהיה בן שנתיים עלתה משפחתו לישראל. לאחר תקופה במעברה "מחנה ישראל", עברה המשפחה לרמלה וממנה לתל אביב ולגבעתיים. במהלך לימודיו בבית הספר התיכון עבד אורן במחלקה לבוטניקה של אוניברסיטת תל אביב. הוא למד מיקרוביולוגיה במסגרת העתודה האקדמית, והשלים בשנת 1970 לימודי תואר שני. עבודת המחקר שלו עסקה באיתור גנים בחיידקים. בתום שירותו בצה"ל החל בלימודי דוקטורט במכון ויצמן למדע, והחל לעסוק בחקר הסרטן, תחת הנחייתו של הפרופסור ארנסט וינוקור. לאחר השלמת הדוקטורט, בשנת 1978, במסגרת הבתר-דוקטורט הוא השתלם שנה באוניברסיטת פרינסטון אצל הפרופסור ארנולד לוין ובשנים 1979–1981 באוניברסיטת ניו יורק.
במהלך שהותו בפרינסטון, היה אורן שותף לגילוי הגן p53, המהווה גורם חשוב במנגנון ההגנה הטבעית של גוף האדם נגד סרטן. אורן היה האחראי לשיבוט הגן במטרה לבודדו לצורכי מחקר. חלבון p53, הוכחו מאוחר יותר כגורמים להריגתם של תאים סרטניים ועל בסיסם מפותחות תרופות ניסיוניות למחלת הסרטן וטיפולים באמצעות ריפוי גנטי. לאחר מכן החל אורן לחקור את המנגנונים המולקולריים שבהם פועל החלבון בתאים בריאים, ואלו הביאו להבנת חשיבותה של מערכת האוביקוויטין למען פעילותו התקינה של הגן כגורם מדכא למחלת הסרטן. גילוי חלבון ה-MDM2, המדכא את פעילות החלבון, הביא לפיתוחים שונים להגנה על p53.
בין השנים 1981–1995 היה אורן חבר סגל המחלקה לאימונולוגיה כימית במכון ויצמן למדע. בשנת 1986 הוא קודם לדרגת פרופסור ומשנת 1995 הוא חבר המחלקה לביולוגיה מולקולרית של התא במכון ויצמן. לאורך השנים הוא שימש גם פרופסור אורח במחלקה לביוכימיה של אוניברסיטת סטנפורד (1988–1989), כמו כן ניהל את מרכז פורשהיימר לגנטיקה מולקולרית (1991–1998) והיה דיקן הפקולטה לביולוגיה (1999–2003) במכון ויצמן. בין תפקידיו האדמיניסטרטיביים האחרים, הוא שימש יו"ר מועצת הפרופסורים של המכון וסגן יו"ר המועצה המדעית במכון.
משה אורן הוא חבר האקדמיה הלאומית הישראלית למדעים (2006), חבר האקדמיה האמריקאית לאמנויות ולמדעים (2007) חבר האקדמיה האירופית (2007) חבר האקדמיה הלאומית האמריקאית לרפואה (2013) וחבר האקדמיה הלאומית האמריקאית למדעים (2019). לאורך השנים הוא זכה בפרסים שונים על עבודתו ובהם: פרס פהר למחקר רפואי (1993), פרס אביש-פרנקל (1999), פרס לומברוזו לחקר הסרטן (2002), פרס א.מ.ת (2003) ופרס ישראל בחקר הביוכימיה (2008).
מתגורר ברחובות. נשוי ואב לארבעה.
פיודור חיטרוק

| --- | --- |
אין תמונה חופשית
 לידה:  18 באפריל 1917 טבר, האימפריה הרוסית
 פטירה:  3 בדצמבר 2012 (בגיל 95) מוסקבה, רוסיה
 מקום קבורה:  בית הקברות נובודוויצ'יה 
 מדינה:  ברית המועצות, רוסיה 
 תקופת הפעילות:  מ-1962 
 עיסוק:  במאי קולנוע, אנימטור, תסריטאי, מתרגם ומורה סובייטי ורוסי
 מקום לימודים:  האקדמיה הממלכתית לאמנויות היפות שטוטגארט 
 בן או בת זוג:  Mariya Motruk 
 צאצאים:  Andrei Khitruk 
 פרסים והוקרה:  פרס נשר הזהב (2002)  פרס דקל הזהב לסרטים קצרים (1974)  פעיל מצטיין באמנויות  של הרפובליקה הסובייטית הפדרטיבית הסוציאליסטית של רוסיה  פרס נשיא הפדרציה הרוסית  הפרס הלאומי של מזרח גרמניה  עיטור אות הכבוד  אמן העם של הרפובליקה הסובייטית הפדרטיבית הסוציאליסטית הרוסית  עיטור מסדר המולדת דרגה שלישית  עיטור הדגל האדום של העמל  אמן העם של ברית המועצות  דרגה שנייה במסדר המלחמה הפטריוטית  פרס ברית המועצות 
 פרופיל ב-IMDb
 
פיודור סווליביץ חיטרוק (ברוסית: ‏Фёдор Хитрукקובץ:Ru-Fyodor Savelevich Khitruk.ogg‏Ⓘ‏,‏ 18 באפריל (1 במאי) 1917, טבר, האימפריה הרוסית - 3 בדצמבר 2012, מוסקבה, רוסיה) במאי קולנוע, אנימטור, מתרגם, תסריטאי ומורה סובייטי ורוסי.
הוא זכה פעמים בפרס ברית המועצות (1976, 1982) ובשנת 1987 הוענק לו תואר האמן העממי. חתן פרס נשר הזהב בשנת 2002.
ביוגרפיה

פיודור סווליביץ חיטרוק נולד ב-18 באפריל (1 במאי) 1917 למשפחה יהודית בטבר, הילד השני מבין שלושה אחים. האבא, סוולי דוידוביץ חיטרוק (1887–1983), היה מנעולן ומאוחר יותר הפך למהנדס. האמא, אנה אנטונובנה חיטרוק (1893 - 1925), נולדה בריגה. ההורים נישאו בשנת 1914 בריגה, ושם נולד בנם הבכור מיכאל (1915–2007). בשנת 1917 עברו ההורים להתגורר בטבר, שם נולד הבן האמצעי פיודור ואחיו הצעיר ולדימיר (1921-‏1993).
בשנת 1924 עברה המשפחה להתגורר במוסקבה. משסיים האב את לימודיו האקדמיים נשלח כנציג המפעל סטנקואקספורט בנסיעה עסקית לגרמניה לרכישת ציוד (1931–1934).
המשפחה התגוררה בעיר שטוטגרט, שם האנימטור לעתיד למד בבית ספר לאומנות ולמלאכה.
בשנת 1936 סיים את לימודיו בבית ספר לאומנויות אוגיז (איגוד הוצאות לאור הציבוריות) במוסקבה ומאוחר יותר למד במכון להשכלה גבוהה לגרפיקאים. לאחר שצפה בסרטי וולט דיסני בפסטיבל הסרטים הבינלאומי הראשון במוסקבה (1935) החל להתעניין באנימציה וניסה להתקבל לסטודיו ״סויזמולטפילם״, אך במשך זמן ממושך בקשתו נדחתה.
מנובמבר 1937 החל פיודור חיטרוק בעבודתו כמתמחה ב״סויזמולטפילם״ וכבר בשנת 1938 החל לעבוד בסטודיו.
באוגוסט 1941, עם פרוץ מלחמת העולם השנייה, נשלח פיודור חיטרוק ללימודים במכון לשפות זרות שנמשכו כששה חודשים.
לאחר ההתמחות שימש פיודור כמתרגם בחזית האוקראינית השלישית ושרת בארמיית האוויר ה-17.
לאחר המלחמה עבד כמתרגם צבאי בברלין במשך שנתיים ולאחר מכן חזר ל״סויזמולטפילם״.
בין השנים 1956–1981 לימד קורסים של אומנים אנימטורים ב״סויזמולטפילם״. החל משנת 1966 עבד כבמאי. סרטו הראשון ״סיפור הפשע״ היה הצלחה גדולה. כיום סרט זה נחשב לסרט בסגנון חדש מסוג הנפשה סובייטית, הדומה לסגנון וולט דיסני.
חיטרוק נחשב לבמאי סרטי אנימציה קצרים למבוגרים בז׳אנרים שונים: הסאטירה המפורסמת ביותר על הבירוקרטיה ״האדם שבמסגרת״ (1966), משל על בדידות האדם בחברה המודרנית, ״האי״ (1973), הפרודיה ״סרט, סרט, סרט״ (1968), משל ״האריה והשור״ (1984), מחבר שלושת החלקים של ״פו הדוב״ (ברוסית: Винни-Пух).
בשנות ה-80' עבד בסטודיו ״מולטפילם״ כמנהל אמנותי ושימש כסגן נשיא ״האגודה הבינלאומית לאנימציה קולנועית״ (1988-1980).
משנות ה-80' עד לשנת 2003 לימד בקורסים מתקדמים של תסריטאים.
משנת 1995 שימש כנשיא הפסטיבל הבינלאומי לסרטי אנימציה ״דג הזהב״.
בין השנים 1996–2003 שימש כנשיא ״איגוד סרטי האנימציה״ ברוסיה.
במהלך הקריירה הארוכה של חיטרוק, הוא זכה בפרסים רבים כגון: פרס האקדמיה הרוסית ״ניקה״ ופרופסור VGIK בשנת 2002.
באפריל 1993 חיטרוק ושלושה אנימטורים מובילים נוספים (יורי נורשטיין, אנדרי חרז׳נובסקי ואדוארד נזרוב) ייסדו את סטודיו ״שר״ (ברוסית: Шар).
חיטרוק היה אחראי על האיורים במילון האנימציה הבינלאומי. עד מותו גר במוסקבה. הוא נפטר במוסקבה בגיל 95, ב-3 בדצמבר 2012 ונקבר בבית העלמין נובודוויצ׳יה.
משפחה

אשתו הראשונה, מריה מוטרוק (1916-‏1984), הייתה במאית אנימציה. בנו המוזיקאי אנדריי חיטרוק (יליד 1944), מורה לפסנתר באקדמיה הרוסית למוזיקה ע״ש גנסין. נכדתו הכנרית האמריקאית אנסטסיה חיטרוק (נולדה ב-1975), בתו של אנדריי חיטרוק והפסנתרנית ילנה טטוליאן (ילידת 1943).
נישואיו השניים היו לגלינה חיטרוק.
פילמוגרפיה > בימוי

1962 - סיפורו של פשע (ברוסית: История одного преступления)
1964 - טופטיז'קה (ברוסית: Топтыжка)
1965 - חופשה של בוניפצ׳יוס (ברוסית: Каникулы Бонифация)
1966 - האדם שבמסגרת (ברוסית:Человек в рамке)
1967 - אותלו-67 (ברוסית: Отелло-67)
1968 - סרט, סרט, סרט (ברוסית: Фильм, фильм, фильм)
1969 - פו הדוב (ברוסית: Винни-Пух)
1970 - הבחור הצעיר פרידריך אנגלס — עם קורצ׳בסקי(Курчевский)קלאוס גאורגי(Георги) וקטיה גאורגי(Георги)(ברוסית: Юноша Фридрих Энгельс)
1971 - פו הדוב הולך לבקר (ברוסית: Винни-Пух идёт в гости)
פו הדוב (ברוסית: Винни-Пух )1972—פו הדוב ויום עיסוקו- עם גנאדי סוקולסקי (Сокольский) (ברוסית: Винни-Пух и день забот)
1973 - האי (ברוסית: Остров)
1974 - אתן לך כוכב (ברוסית: Дарю тебе звезду)
1976 - איקרוס וחכמים (ברוסית: Икар и мудрецы)
פו הדוב (ברוסית: винни пух)1982—האולימפיים (ברוסית: Олимпионики)
1983 - האריה והשור (ברוסית: Лев и Бык).
פילמוגרפיה > תסריטאות

1964 - טופטיז׳קה (ברוסית: Топтыжка)
1965 - החופשה של בוניפצ׳יוס (ברוסית: Каникулы Бонифация)
1965 - אגדה על נסיך ושלושת הרופאים (ברוסית: Сказка о царевиче и трёх лекарях)
1966 - האדם שבמסגרת (ברוסית: Человек в рамке)
1967 - אותלו-67 (ברוסית: Отелло-67)
1968 - סרט, סרט, סרט - עם גולובנוב(Голованов) (ברוסית: Фильм, фильм, фильм)
1969 - פו הדוב - עם זכודר(Заходер)(ברוסית: Винни-Пух)
1970 - הבחור הצעיר פרידריך אנגלס- עם קורצ׳בסקי(Курчевский),קלאוס גאורגי(Георги) וקטיה גאורגי(Георги) (ברוסית: Юноша Фридрих Энгельс)
1971 - פו הדוב הולך לבקר - עם זכודר(Заходер)(ברוסית: Винни-Пух идёт в гости)
1972 - פו הדוב ויום עיסוקו - עם זכודר(Заходер)(ברוסית: Винни-Пух и день забот)
1973 - האי (ברוסית: Остров)
1973 - איזון הפחד - עם נזרוב(Назаров),קולושין(Колошин)וזויקוב(Зуйков) (ברוסית: Равновесие страха)
1974 - אתן לך כוכב - עם מוטרוק (Мотрук) ברוסית: Дарю тебе звезду)
1976 - איקרוס וחכמים (ברוסית: Икар и мудрецы)
1982 - האולימפיים (ברוסית: Олимпионики)
1983 - האריה והשור (ברוסית: Лев и Бык)
1986 - טרילוגיה (ברוסית: Три новеллы)
2011 - על מטאטא (ברוסית: Верхом на метле).
הערות שוליים

↑  החלטת הוועד המרכזי של המפלגה הקומוניסטית של ברית המועצות, מועצת השרים מס' 905  מ-4 בנובמבר 1976 "על הענקת  פרס ברית המועצות לשנת 1976 בתחומים: ספרות, אמנות ואדריכלות "
↑  החלטת  הוועד המרכזי של המפלגה הקומוניסטית של ברית המועצות, מועצת השרים מס ' 947 מ-28 באוקטובר 1982 "על הענקת פרס ברית המועצות לשנת 1982 בתחומים: ספרות, אמנות ואדריכלות"
↑  Jeff Lenbyrg, Who's Who in Animated Cartoons, Hal Leonard corporation, 2006, עמ' 381, ISBN 978-1-55783-671-7. (באנגלית)
↑  אולג פוצ׳קין, מוסקבה.אגדות עירוניות, מוסקבה: ריפול קלאסיק, 2015, עמ' 247, מסת"ב 978-5-386-08511-7. (ברוסית)
↑  צו נשיא הפדרציה הרוסית מס' 93 מ-12 בינואר 1999 "על הענקת פרס הנשיא של הפדרציה הרוסית לשנת 1998 בתחום ספרות ואמנות"
↑  צו נשיא הפדרציה הרוסית מס' 239(ר"פ) מ-30 במאי 2002, "על הענקת פרס מיוחד של נשיא הפדרציה הרוסית 'על תרומה יוצאת דופן לפיתוח הקולנוע הרוסי'לשנת 2001"
↑  Anastasia Khitruk finds her own string theory, Rbth.com, ‏28 בינואר 2013
| --- | --- |
בקרת זהויות :  NLI: 987007347984905171  PLWABN: 9810683676705606  BNE: XX4917148  BnF: cb15606545p (data)  GND: 138817766  ISNI: 0000 0001 1821 0311  LCCN: n85140155  NKC: xx0201077  NLK: KAC2020O9240  NSK: 000175250  RERO: 02-A017496360  SNAC: w6kr1wfn  SUDOC: 166467456  VIAF: 169225933   WorldCat (עם VIAF): 169225933 
גלויה עם בול שעליו דמותו של פיודור חיטרוק
ריינה אווילה רמירס-אריאנו

| --- | --- |
 יוצרים:  ריק ריירדן 
 מידע
 מקצוע:  פראיטור
 כוחות:  חוזק-על, היגב וגמישות על-אנושיים 
 אזרחות:  ארצות הברית 
 דמויות קשורות
 משפחה:  בלונה (אמא) היילה רמירס-אריאנו (אחות)
 חברים:  פרסי ג'קסון, אנבת' צ'ייס, פייפר מקלין, ג'ייסון גרייס, ליאו ואלדז, הייזל לבסק, פרנק ז'אנג, ניקו די אנג'לו, גליסון הדג׳
 
ריינה אווילה רמירס אריאנו היא דמות בדיונית בסדרות הספרים של ריק ריירדן "גיבורי האולימפוס" ו"גורלו של אפולו". היא בתה של בלונה (אלת מלחמה הרומית) ומשמשת בתפקיד הפראיטור במחנה יופיטר. ריינה לא הייתה אחת מהשבעה עליהם נכתבה הנבואה, אך היא חצויה הרומאית שהחליטה למסור את פסל אתנה פרתנוס חזרה למחנה היווני כדי להשכין שלום בין שני המחנות.
חיי רומנטיקה

כשהייתה באחד ממסעותיה ונוס (אלת האהבה הרומית) אמרה לריינה ששום חצוי לא יביא מרפא לליבה. ריינה חשה רגשות כלפי ג'ייסון גרייס ופרסי ג'קסון אבל אף אחד מהבנים לא התאהב בה. מאוחר יותר בגורלו של אפולו הרביעי הבינה שהיא צריכה לגלות מי היא, ושהיא לא צריכה בן או בת זוג עד שתהיה מוכנה לזה בתנאים שלה והצטרפה לציידות ארטמיס (שם הן מתנזרות מגברים ורומנטיקה).
אופי ומראה

בספרים מתוארת ריינה כנערה יפהפייה בעלת עיניים כהות וצמה ארוכה הגולשת מתחת לכתפיה.
ריינה נחשבת לבחורה קשוחה, החלטית וחכמה, אך יש לה גם צד דאגני מאוד אותו רואים במיוחד בספר "דם האולימפוס" שם היא דואגת למחנה ולניקו די אנג'לו השותף לה במסע.
כוחות

משום שריינה בתה של בלונה יש לה את הכוח להשאיל מכוחה לאחרים. ככל שהכח מועבר ליותר אנשים  ככה זה עובד יותר טוב. בנוסף יש לה שני כלבי מתכת בשמות אורום וארגנטום (זהב וכסף בלטינית) שיכולים לזהות שקרים, שעוזרים על ידה. לריינה גלימה חסינת כל (אייגיס שהעניקה לה אתנה), ופגאסוס.
משפחה

היילה, אחותה של ריינה, עומדת בראש האמזונות. היא ברחה מהבית יחד איתה. היילה מופיעה בפעם הראשונה בספר ים המפלצות. שתיהן היו העוזרות של קירקה. אביה של ריינה סבל מבעיות נפשיות, ולבסוף הפך להיות אלים. ריינה נאלצה להרוג אותו על מנת להציל את עצמה ואחותה. בנוסף בסוף הספר קברו של הרודן (הספר הרביעי בסדרת הספרים גורלו של אפולו) מספרים שריינה מצטרפת לציידות ארטמיס.
קברט (מחזמר)

| --- | --- |

כרזת המחזמר בברודוויי
 מילות השירים:  פרד אב 
 מבוסס על:  המחזה "I Am a Camera" משנת 1951, שמבוסס על הספר "Goodbye to Berlin" משנת 1939 מאת כריסטופר אישרווד
 ליברטיסט:  פרד אב
 מוזיקה:  ג'ון קנדר
 מדינה:  ארצות הברית ארצות הברית
 סוגה:  מחזמר
 הצגת בכורה:  1966
 מספר מערכות:  2
 שפה:  אנגלית
 פרסים:  מספר פרסי טוני, בהם בקטגוריות המחזמר הטוב ביותר והמוזיקה (פרטיטורה)  Drama Desk Award
 
קברט (באנגלית: Cabaret) הוא מחזמר מאת ג'ון קאנדר ופרד אב, שהתבסס על הנובלה "פרידה מברלין" מהספר "סיפורי ברלין" מאת כריסטופר אישרווד.
הפקת המחזמר בשנת 1966 נחלה הצלחה כבירה, אשר הובילה ב-1972 להפקת הסרט "קברט" בכיכובה של לייזה מינלי.
עלילת המחזמר מתרחשת בברלין של שנת 1931, בעוד הנאצים צוברים כוח, וסובבת סביב סאלי בּוֹלס – זמרת אנגלייה בת 19 שמככבת במועדון קברט גרמני, וסביב מערכת היחסים שלה עם סופר צעיר ממוצא אמריקאי - קליף בּראדְשוֹ. עלילת משנה במחזמר, מגוללת סיפור אהבה בין בעלת פנסיון מזדקנת ומחזרהּ, מוכר פירות יהודי. על הכל מפקח המנחה במועדון הקברט, אשר מגיש מטפורות בלתי פוסקות על מצבה העדין והמאיים של רפובליקת ויימאר הגרמנית במהלך המופע.
עלילה > מערכה ראשונה

בתחילת שנות ה-30 בברלין, המפלגה הנאצית אט-אט צוברת את כוחהּ. מועדון ה"קיט-קאט" המאופיין במופעי קברט זולים ועממיים, מוצג למול עליית הטרור הנאצי. אל העיר מגיע ברכבת קליפורד (קליף) בראדשו, סופר אמריקאי צעיר. הוא מקווה למצוא השראה לנובלה החדשה שלו. קליף פוגש בארנסט לודוויג אשר מעוניין בשיעורי אנגלית, ואף ממליץ לו על הפנסיון של שניידר ובראדשו מתאכסן בפנסיון.
בעוד קליף מבקר במועדון ה"קיט-קאט", המנחה מציג על הבמה את הזמרת הבריטית – סאלי בולס. בראדשו דובר האנגלית מוצא חן בעיני סאלי. הוא מציע לה ללוות אותה לביתה, אך היא מסרבת בטענה שבן-זוגה מקס, אשר מנהל את המועדון, יותר מדי קנאי. למחרת, קליף מסיים לתת שיעור באנגלית לארנסט בעוד סאלי מגיעה לפנסיון לבקר אותו. בן-זוגה של סאלי, מקס, סילק ופיטר אותה וכעת אין לה היכן ללון. היא מבקשת ממנו לאפשר לה לגור בחדרו. תחילה, קליף מסרב אך לבסוף מתרצה. במועדון ה"קיט-קאט", מתחילים להרגיש את נוכחות הלאומנים הנאצים.
חודשים לאחר מכן, קליף וסאלי עדיין גרים יחדיו ואף התאהבו זה בזו. קליף יודע כי חי באשליה אך נהנה לגור עם סאלי. סאלי מגלה לו כי היא בהיריון, אך אינה יודעת את זהות האבא ושוקלת לבצע הפלה. קליף מזכיר לה כי ייתכן והוא האבא ולבסוף משכנע אותה להמשיך בהיריון. ארנסט נכנס לחדרו של קליף ומציע לו לנסוע לפריז כדי לקחת מזוודה ובה כסף רב, להביאה אל ברלין ללקוחותיו של ארנסט וכך לזכות בכסף-קל.
שניידר בעלת הפנסיון תפסה את אחת הדיירות שבפנסיון, העלמה קוֹסְט, מביאה מלחים אל חדרה. שניידר אוסרת עליה לארח בחדרה המושכר. קוסט מאיימת לעזוב ואף מציינת כי ראתה את שניידר ואת האדון שולץ בחדרה של שניידר. מר שולץ מציל את כבודה של שניידר על ידי המצאת שקר-לבן כי הוא ושניידר מאורסים ויתחתנו תוך 3 שבועות. לאחר מכן, שניידר מודה למר שולץ על ששיקר כדי להגן עליה. שולץ, מאידך, מודה כי היה רציני ומציע לה נישואין.
במסיבת האירוסין של שניידר ומר שולץ, מגיע קליף ומוסר את המזוודה לארנסט. העלמה קוסט מספרת לארנסט, שמתגלה כחבר במפלגה הנאצית, כי מר שולץ יהודי. ארנסט מזהיר את שניידר מפני נישואים עם יהודי.
עלילה > מערכה שנייה

בפנסיון, שניידר מבטאת את הדאגה שבליבה לקראת נישואיה עם מר שולץ. שולץ בתגובה מבטיח לה כי הכל יהיה בסדר, אך לבנה שנזרקת לעבר החנות של מר שולץ מגבירה את החשש של שניידר.
בפנסיון, מגיעה שניידר לחדרם של קליף וסאלי, ומחזירה להם את מתנת האירוסין שקיבלה מהם. היא מסבירה כי האירוסין בוטלו.
קליף מודיע לסאלי כי הוא לוקח אותה אל ביתו שבארצות הברית, שם יוכלו לגדל יחדיו את התינוק העתיד להיוולד. סאלי מוחה ומצהירה כמה נהדרים חייה בברלין. קליף דורש ממנה להתעורר ולראות את המציאות סביבה, אך היא מסרבת להתעניין בפוליטיקה. לאחר ויכוח, היא חוזרת לעבוד במועדון. קליף מבהיר לארנסט שהוא לא מעוניין יותר לעסוק בבלדרות עבורו. שומרי הראש הנאציים של ארנסט מרביצים לקליף.
בבוקר שלמחרת, קליף הפצוע אורז את חפציו, בעוד מר שולץ מספר לו כי גם הוא עוזב לפנסיון אחר, ובטוח כי הימים הרעים בקרוב יעברו. הוא מבין את העם הגרמני, כך הוא אומר, מכיוון שהוא עצמו גרמני. כאשר סאלי חוזרת, היא מגלה לקליף כי ביצעה הפלה. קליף זועם, ועדיין מקווה כי סאלי תצטרף אליו אך היא מסרבת. היא מבקשת ממנו להקדיש לה את הנובלה החדשה, כשייסיים אותה. קליף עוזב, שבור-לב.
ברכבת לפריז, קליף מתחיל לכתוב את הנובלה שלו ומבטא את חוויותיו: "היה קברט, והיה שם גם מנחה... והייתה עיר שקראו לה ברלין במדינה בשם גרמניה... וזה היה סוף-העולם".
במועדון הקיט-קאט, המנחה מבצע רפריזה ל"ברוכים הבאים", ואף מופיע לבוש מעיל עור ארוך. בסוף הרפריזה הוא פושט את המעיל וחושף כי הוא לבוש במדי אסיר במחנה ריכוז, הנושאים טלאי צהוב, טלאי אדום ומשולש ורוד. הרפריזה של השיר, כעת, מבוצעת בגרסה יותר קשוחה ואלימה עד שהמנחה מסיים: Auf Wiedersehen...à bientôt... ולבסוף מצלצלים המצילתיים בקול מרעיד.
דמויות

| שם הדמות | אוודת הדמות |
| --- | --- |
המנחה: מנחה המופעים של מועדון ה"קיט-קאט". דמות ראוותנית ומעוררת סלידה.
סאלי בולס: הזמרת הראשית במועדון הקיט-קאט. במקור מאנגליה.
קליף בראדשו: סופר אמריקאי המטייל ברחבי אירופה ומגיע לברלין.
פרויליין שניידר: אישה מבוגרת המנהלת פנסיון בה מתגוררים קליף וסאלי.
מר שולץ: גבר יהודי מבוגר, בעל חנות לפירות אשר מתאהב בפרויליין שניידר.
ארנסט לודוויג: גרמני המתחבר עם קליף, ומתגלה בהמשך כנאצי.
העלמה קוסט: זונה השוכרת חדר בפנסיון.
רוזי: בנות המופיעות לצידה של סאלי במועדון ה"קיט-קאט".
לולו: בנות המופיעות לצידה של סאלי במועדון ה"קיט-קאט".
פרנצ'י: בנות המופיעות לצידה של סאלי במועדון ה"קיט-קאט".
טקסס: בנות המופיעות לצידה של סאלי במועדון ה"קיט-קאט".
פריצי: בנות המופיעות לצידה של סאלי במועדון ה"קיט-קאט".
הלגה: בנות המופיעות לצידה של סאלי במועדון ה"קיט-קאט".
בובי: הבנים של המועדון (בובי וויקטור תאומים).
ויקטור: הבנים של המועדון (בובי וויקטור תאומים).
האנס: הבנים של המועדון (בובי וויקטור תאומים).
הרמן: הבנים של המועדון (בובי וויקטור תאומים).
מלחים: לקוחותיה של העלמה קוסט.
מקס: בעליו של מועדון ה"קיט-קאט" ובן זוגה של סאלי בתחילת המחזה.
שירים

| מס' | שם השיר באנגלית | שם השיר בעברית (תרגום אהוד מנור) | שם השיר בעברית (בתרגום אלי ביז'אווי) | ביצוע | הקשר עלילתי |
| --- | --- | --- | --- | --- | --- |
| 1 | Willkommen | וילקומן | וילקומן | המנחה והלהקה | המנחה של מופעי הקברט ביחד עם בנות-הקברט והמלצרים, מחממים את הקהל עם שיר הפתיחה. |
| 2 | So What?‎ | אז מה? | למי אכפת? | פרויליין שניידר | שניידר, בעלת הפנסיון, מציינת בשיר כי היא למדה לקחת כל מה שהחיים מציעים. |
| 3 | Don't Tell Mama | אל תספר לאמא | אף מילה לה | סאלי בוולס ובנות מועדון הקיט-קט | סאלי בוולס נותנת על במת הקברט קטע בימתי נמרץ ומלא בפלירטוט. |
| 4 | Mein Herr | מַיין הֶר | מַיין הֶר | סאלי בוולס | סאלי נותנת את הופעתה האחרונה במועדון, בעזרת האנסמבל הנשי, בשיר פרובוקטיבי. |
| 5 | Telephone Song/Telephone Dance | שיר הטלפון | (לא תורגם על ידי ביז'אווי) | קליף והלהקה | האנסמבל של הקברט בהופעה. |
| 6 | Perfectly Marvelous | נפלאה במיוחד | זה הסיפור בקצרה | סאלי וקליף | סאלי משכנעת את קליף ואת בעלת הפנסיון שניידר לקבל אותה ללון עמו בחדר. |
| 7 | Two Ladies | בין שתיים | טובים השניים | המנחה ושתי נשים | המנחה ושתי בנות-לווייתו מבצעים את השיר אשר מצליף בצורת החיים הלא-רגילה שלו. |
| 8 | It Couldn't Please Me More (A Pineapple)‎ | מה שזה עושה לי | שיר האננס | פרויליין שניידר ומר שולץ | מר שולץ, מוכר הפירות היהודי, מעניק לבעלת הפנסיון שניידר אננס במתנה בשיר זה. |
| 9 | Tomorrow Belongs to Me | יום המחר הוא לי | עולם המחר שלי | צעיר נאצי / מלצרים / המנחה | מלצר צעיר במועדון ה"קיט-קאט" מתחיל לשיר המנון פטריוטי לאומה, אך אט-אט מקבל גוון אפל עם אופי של מארש נאצי. בהתחלה מבוצע כ-א-קפלה אך במהרה מלווה בשאר הלקוחות והתזמורת. |
| 10 | Why Should I Wake Up?‎ | למה לפקוח עיניים | (לא תורגם על ידי ביז'אווי) | קליף | קליף יודע כי הוא חי באשליית חלום, אך נהנה לגור עם סאלי עד כדי כך, שמסרב להתעורר ממנו באמצעות שיר זה. |
| 11 | Maybe This Time | אולי הפעם | אם הפעם | סאלי | סאלי מהרהרת ביחסיה עם קליף עם הגעתה למצב המתקדם ביותר במערכת יחסים שהיא הייתה בו עד כה לאחר גילוי הריונה |
| 12 | Money | כסף; כסף | על כספו סובב העולם | המנחה והלהקה | המנחה במועדון מגיב לסצנת הכסף ולתאוות כסף ככלל. |
| 13 | Married | יחד | יחד | מר שולץ ופרויליין שניידר | מר שולץ מציע נישואין לשניידר בשיר זה. |
| 14 | If You Could See Her (The Gorilla Song)‎ | אם דרך עיניי בה תביטו | דרל עיניי | המנחה | מנחה הקברט מבצע את השיר עם רקדנית המחופשת לגורילה. בשיר המנחה מראה את אהבתו לגורילה, על אף שהחברה אינה מאשרת את אהבתם. המנחה מבקש מהקהל לפתוח את הראש ולהיות סובלני. השיר מסתיים במשפט "אילו יכלתם לראותה דרך עיניי... היא לא הייתה נראית יהודייה בכלל". |
| 15 | What Would You Do?‎ | מה עושים, מה? | מה היית עושה אתה? | פרויליין שניידר | בביצועה של שניידר, לאחר שביטלה את האירוסין למר שולץ. |
| 16 | I Don't Care Much | (לא תורגם על ידי מנור) | לא איכפת לי | המנחה | המנחה שר מהצד לסאלי אחרי הריב בינה לבין קליף, בכך משקף גם את מצבה העגום של ברלין וכן מצבה הנפשי של סאלי. |
| 17 | Cabaret | קברט | קברט | סאלי בוולס | סאלי מבצעת את השיר המפורסם במועדון, לאחר שחזרה לעבוד בו. |